Ростов консерваторияһыxa0— Төньяҡ Кавказ һәм Көньяҡ Рәсәйҙең музыкаль мәҙәниәте һәм сәнғәте үҙәге. Унда 4000 белгес: пианистар, дирижерҙар, хормейстерҙар, композиторҙар, музыка белгестәре, операны һәм камера йырсылары, барлыҡ ҡыллы, тынлы уйын ҡоралдары белгестәре, эстрада-джаз музыканттарыxa0— әҙерләп сығарылған. Шуларҙың 400-ҙән артығы Халыҡ-ара, Бөтә Рәсәй конкурстары лауреаттары һәм дипломанттары, 70-е Рәсәй Федерацияһының мәҙәниәт һәм сәнғәт өлкәһендәге маҡтаулы исемдәренә лайыҡтар, 60-ы диссертация яҡлаған, 25-еxa0— профессор, 50-еxa0— доценттар. Улар илебеҙҙең һәм сит илдәрҙең юғары уҡыу йорттарында эшләйҙәр.